Priekšlikums Padomes regula ar ko atceļ 14 novecojušas regulas kopējās zivsaimniecības politikas jomā /* COM/2009/0089 galīgā redakcija - CNS 2009/0024 */





[pic] | EIROPAS KOPIENU KOMISIJA | Briselē, 27.2.2009 COM(2009) 89 galīgā redakcija 2009/0024 (CNS) Priekšlikums PADOMES REGULA ar ko atceļ 14 novecojušas regulas kopējās zivsaimniecības politikas jomā (iesniegusi Komisija) PASKAIDROJUMA RAKSTS Komisija ir uzsākusi iniciatīvu, lai atjauninātu un vienkāršotu Kopienas tiesību aktus[1] saskaņā ar Labāka tiesiskā regulējuma programmu. Viena no galvenajām darbībām attiecas uz spēkā esošo tiesību aktu noteikšanu, caurlūkojot spēkā esošo tiesību aktu direktorijā ietvertos tiesību aktus. Ja caurlūkojot konstatē, ka oficiāli spēkā esošie juridiskie dokumenti vairs nav derīgi, skaidrības un tiesiskās drošības labad Komisija šādus tiesību aktus atceļ, vajadzības gadījumā pieņemot oficiālu Komisijas tiesību aktu, priekšlikumu Padomes tiesību aktam vai veicot attiecīgā tiesību akta oficiālu atzīšanu par novecojušu. To tiesību aktu atcelšana, kuri ir novecojuši KZP jomā, ir paredzēta Pastāvīgajā vienkāršošanas programmā, kas pieņemta, īstenojot Komisijas stratēģiju normatīvās vides vienkāršošanai, dokuments COM(2008)712–(2009. gada KLDP pielikums). Jo īpaši Komisija apņēmās pārskatīt ar minēto politiku saistīto Kopienas tiesību aktu kopumu, pieņemot rīcības plānu 2006.–2008. gadam kopējās zivsaimniecības politikas vienkāršošanai un pilnveidošanai[2]. Dokumentu caurlūkošanā konstatēts, ka vairāki Padomes pieņemti tiesību akti patiešām ir novecojuši, lai arī oficiāli tie joprojām ir spēkā. Lai minētos tiesību aktus svītrotu no derīgo tiesību aktu kopuma, Padomei jāpieņem oficiāls tiesību akts, kas juridiski ir tāds pats, kā atceļamais tiesību akts (proti, lēmums, regula un direktīva). Tā kā jāatceļ tikai viena direktīva un tā pēc formas līdzinās lēmumam, minēto direktīvu ietver priekšlikumā par lēmumu atcelšanu. Otrajā priekšlikumā apkopotas Padomes regulas, kuras arī ir jāatceļ, jo tās ir novecojušas. Pieņemot Padomes un Komisijas tiesību aktus, ar kuriem izveido novecojušo juridisko tekstu sarakstus, spēkā esošo Kopienas tiesību aktu direktorijā ietvers tikai aktīvos tiesību aktus, tādējādi padarot Kopienas tiesību aktus skaidrākus, saprotamus un tos atjauninot. 2009/0024 (CNS) Priekšlikums PADOMES REGULA ar ko atceļ 14 novecojušas regulas kopējās zivsaimniecības politikas jomā EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Spānijas un Portugāles Pievienošanās aktu un jo īpaši tā 162. pantu, 163. panta 3. punktu, 164. panta 4. punktu, 165. panta 8. punktu, 171. pantu, 349. panta 5. punktu, 350. pantu, 351. panta 5. punktu, 352. panta 9. punktu un 358. pantu, ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku[3] un jo īpaši tās 20. pantu, ņemot vērā Komisijas priekšlikumu, ņemot vērā Eiropas Parlamenta atzinumu, tā kā: (1) Kopienas institūciju īstenotajā labākas likumdošanas stratēģijā viens no būtiskākajiem elementiem ir uzlabot Kopienas tiesību aktu pārskatāmību. Šajā sakarā ir lietderīgi svītrot no aktīvā tiesību aktu kopuma tos tiesību aktus, kas faktiski vairs nav spēkā. (2) Šādas ar kopējo zivsaimniecības politiku saistītās regulas ir novecojušas, lai arī formāli tās vēl aizvien ir spēkā: - Padomes 1982. gada 21. decembra Regula (EEK) Nr. 31/83 par kopīgiem pagaidu pasākumiem, lai pārstrukturētu piekrastes zvejniecības nozari un akvakultūru[4]. Minētā regula vairs nav spēkā, jo tā attiecās uz Kopienas finansējumu 1982. gada investīciju projektiem; - Padomes 1985. gada 4. novembra Regula (EEK) Nr. 3117/85, kas nosaka vispārīgus noteikumus kompensācijas nodrošinājumu piešķiršanai attiecībā uz sardīnēm[5]. Minētā regula vairs nav spēkā, jo to bija paredzēts piemērot pārejas periodā pēc Spānijas pievienošanās Eiropas Kopienām; - Padomes 1985. gada 31. decembra Regula (EEK) Nr. 3781/85, ar ko paredz pasākumus, kuri veicami attiecībā uz uzņēmējiem, kas neievēro dažus ar zveju saistītus noteikumus Spānijas un Portugāles iestāšanās aktā[6]. Minētā regula vairs nav spēkā, jo to bija paredzēts piemērot pārejas periodā pēc Spānijas pievienošanās Eiropas Kopienām; - Padomes 1987. gada 19. oktobra Regula (EEK) Nr. 3252/87 par pētījumu koordinēšanu un veicināšanu zivsaimniecības nozarē[7]. Minētā regula vairs nav spēkā, jo tās noteikumus patlaban reglamentē Padomes Regula (EK) Nr. 199/2008 par Kopienas sistēmas izveidi datu vākšanai, pārvaldībai un izmantošanai zivsaimniecības nozarē un par atbalstu zinātniskā padoma izstrādei saistībā ar kopējo zivsaimniecības politiku[8]; - Padomes 1990. gada 4. decembra Regula (EEK) Nr. 3571/90, ar ko ievieš dažādus pasākumus attiecībā uz kopējās zivsaimniecības politikas īstenošanu bijušajā Vācijas Demokrātiskajā Republikā[9]. Minētā regula vairs nav spēkā, jo to bija paredzēts piemērot pārejas periodā pēc Vācijas apvienošanās; - Padomes 1991. gada 28. novembra Regula (EEK) Nr. 3499/91, ar ko paredz Kopienas sistēmu pētījumiem un ievadprojektiem saistībā ar zvejas resursu saglabāšanu un apsaimniekošanu Vidusjūrā[10]. Minētā regula vairs nav spēkā, jo tās noteikumus patlaban reglamentē Padomes 2006. gada 21. decembra Regula (EK) Nr. 1967/2006, kas attiecas uz Vidusjūras zvejas resursu ilgtspējīgas izmantošanas pārvaldības pasākumiem un ar ko groza Regulu (EEK) Nr. 2847/93 un atceļ Regulu (EK) Nr. 1626/94[11]; - Padomes 1994. gada 30. maija Regula (EK) Nr. 1275/94 par noteikumu pielāgošanu, kas paredzēti Spānijas un Portugāles Pievienošanās akta nodaļās par zvejniecību[12]. Minētā regula vairs nav spēkā, jo to bija paredzēts piemērot pārejas periodā pēc Spānijas pievienošanās Eiropas Kopienām; - Padomes 1999. gada 24. jūnija Regula (EK) Nr. 1448/1999, ar ko ievieš pagaidu pasākumus zvejas sakārtošanai Vidusjūrā un groza Regulu (EK) Nr. 1626/94[13]. Minētā regula vairs nav spēkā, jo tās noteikumus patlaban reglamentē Regula (EK) Nr. 1967/2006; - Padomes 2001. gada 14. februāra Regula (EK) Nr. 300/2001, ar ko izveido pasākumus piemērošanai 2001. gadā mencu krājumu atjaunošanai Īrijas jūrā ( ICES VIIa zona)[14]. Minētā regula vairs nav spēkā, jo to bija paredzēts piemērot laikposmā, kas jau ir beidzies; - Padomes 2001. gada 17. decembra Regula (EK) Nr. 2561/2001, kuras mērķis ir veicināt to zvejas kuģu un zvejnieku pārorientēšanu, kas līdz 1999. gadam bija atkarīgi no zvejas nolīguma ar Maroku[15]. Minētā regula vairs nav spēkā, jo valsts flotes konversijas plāni, uz kuru tā attiecās, vairs nav spēkā; - Padomes 2002. gada 20. decembra Regula (EK) Nr. 2341/2002, ar ko attiecībā uz konkrētiem zivju krājumiem un zivju krājumu grupām 2003. gadam nosaka zvejas iespējas un ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi[16]. Minētā regula vairs nav spēkā, jo tā bija paredzēta 2003. gadā veikto zvejas darbību pārvaldībai; - Padomes 2002. gada 20. decembra Regula (EK) Nr. 2372/2002, ar ko ievieš īpašus pasākumus kompensāciju izmaksai Spānijas zivsaimniecības, gliemeņu un akvakultūras nozarē, ko skārusi naftas noplūde no tankkuģa „Prestige”[17]. Minētā regula vairs nav spēkā, jo ir beidzies valsts kompensācijas programmas darbības termiņš, uz kuru tā attiecās; - Padomes 2003. gada 19. decembra Regula (EK) Nr. 2287/2003, ar ko attiecībā uz konkrētiem zivju krājumiem un zivju krājumu grupām 2004. gadam nosaka zvejas iespējas un ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi[18]. Minētā regula vairs nav spēkā, jo tā bija paredzēta 2004. gadā veikto zvejas darbību pārvaldībai; - Padomes 2005. gada 22. decembra Regula (EK) Nr. 52/2006, ar ko 2006. gadam nosaka zvejas iespējas un ar tām saistītos nosacījumus konkrētiem zivju krājumiem un zivju krājumu grupām, kuri piemērojami Baltijas jūrā[19]. Minētā regula vairs nav spēkā, jo tā bija paredzēta 2006. gadā veikto zvejas darbību pārvaldībai; (3) Juridiskās drošības un skaidrības labad minētās novecojušās regulas ir jāatceļ, IR PIEŅĒMUSI ŠO REGULU. 1. pants Atceļamās regulas Ar šo atceļ Regulu: (EEK) Nr. 31/83, (EEK) Nr. 3117/85, (EEK) Nr. 3781/85, (EEK) Nr. 3252/87, (EEK) Nr. 3571/90, (EEK) Nr. 3499/91, (EK) Nr. 1275/94, (EK) Nr. 1448/99, (EK) Nr. 300/2001, (EK) Nr. 2561/2001, (EK) Nr. 2341/2002, (EK) Nr. 2372/2002, (EK) Nr. 2287/2003 un (EK) Nr. 52/2006. 2. pants Spēkā stāšanās Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] COM(2003) 71. [2] COM(2005) 647. [3] OV L 358, 31.12.2002., 59. lpp . [4] OV L 5, 7.1.1983., 1. lpp. [5] OV L 297, 9.11.1985., 1. lpp. [6] OV L 363, 31.12.1985., 26. lpp. [7] OV L 314, 4.11.1987., 17. lpp. [8] OV L 60, 5.3.2008., 1. lpp. [9] OV L 353, 17.12.1990., 10. lpp. [10] OV L 331, 3.12.1991., 1. lpp . [11] OV L 409, 30.12.2006., 11. lpp. [12] OV L 140, 3.6.1994., 1. lpp. [13] OV L 167, 2.7.1999., 7. lpp . [14] OV L 044,15.2.2001., 12. lpp. [15] OV L 344, 28.12.2001., 17. lpp. [16] OV L 356, 31.12.2002., 12. lpp . [17] OV L 358, 31.12.2002., 81. lpp. [18] OV L 344, 31.12.2003., 1. lpp. [19] OV L 16, 20.1.2006., 184. lpp .